James Charles McGuigan

James Charles McGuigan (1894–1974) var en kanadisk katolsk kardinal. Han var erkebiskop av Toronto (1934–1971). Han ble kreert til kardinal av pave Pius XII i 1946, med Santa Maria del Popolo som tittelkirke.

Han deltok under konklavet 1958 som valgte pave Johannes XXIII, og konklavet 1963 som valgte pave Paul VI til nye paver, og han var også med under Annet Vatikankonsil 1962–1965.
Liv og virke
Bakgrunn
James Charles McGuigan studerte i Charlottetown, Quebec og Washington, og tok doktorgraden i teologi i 1918.
Prest
Han ble ordinert til prest samme år av Henry Joseph O’Leary. Deretter var han sekretær for biskopen av Charlottetown og foreleser ved Saint Dunstan's University. Fra 1920 til 1922 var han sekretær for erkebiskopen av Edmonton, og fra 1923 til 1930 var han generalvikar for erkebispedømmet Edmonton. Fra 1927 var han rektor ved Saint Joseph's Seminary. I tillegg var han sogneprest i en rekke menigheter i bispedømmet.

Erkebiskop av Regina
Den 30. januar 1930 utnevnte pave Pius XI ham til erkebiskopen av Regina. Han ble ordinert til biskop av erkebiskopen av Edmonton, Henry Joseph O’Leary, den 15. mai samme år. Medkonsekrerende var erkebiskopen av Saint-Boniface, Arthur Béliveau, og biskopen av Calgary, John Thomas Kidd. Innsettelsen i erkebispedømmet Regina fant sted seks dager etter.

Som 35-åring var han da verdens yngste erkebiskop.

I Regina ble McGuigan konfrontert med en dyster situasjon: James Anderson var blitt valgt til Premier i Saskatchewan året før, med støtte fra den anti-katolske Ku Klux Klan; den store depresjonen hadde gjort to tredjedeler av Saskatchewan-befolkningen til avhengig av sosialhjelp; og McGuigans forgjenger som erkebiskop, avdøde Olivier Elzéar Mathieu, hadde etterlat erkebispedømmet med $1,2 millioner i gjeld. Dette førte til at McGuigan fikk et nervøst sammenbrudd i september 1930, som han først kom seg fra i februar 1931..

For å redusere erkebispedømmets gjeld, solgte McGuigan sin offisielle residens til fransiskanerne, som senere gjorde bygningen om til et seminar i 1932. Ved dette tiltaket, og også ved å skaffe midler fra rikere kanadiske bispedømmer, var han i stand til å stabilisere gjelden. I løpet av sine fire år i Regina holdt McGuigan også den første eukaristiske kongress i det vestlige Canada, organiserte religiøse ferieskoler og etablerte de katolske fødererte veldedighetsorganisasjoner.

Erkebiskop av Toronto
Den 22. desember 1934 ble han utnevnt til erkebiskop av Toronto av pave Pius XII.

McGuigan møtte en lignende, om ikke verre, situasjon i Toronto som han gjorde i Regina: Erkebispedømmet hadde $4 millioner i gjeld. I 1935 ble han hjulpet av en gave på $500.000 fra Frank Patrick O'Connor, en katolsk forretningsmann og medlem av Canadas Senat. Ved sitt åttende år i embetet klarte han å halvere gjelden.

Ved utbruddet av andre verdenskrig i 1939 fordømte McGuigan «det umettelige trang til makt, dominans og ambisiøse peseringer» og sverget at «Canada vil innta sin plass rolig og standhaftig, side om side med Storbritannia» i krigen; han frigav  prester til tjeneste som militærprester og dannet 90 kvinneforeninger for å sende pakker utenlands.

Delvis på grunn av oppblomstringen etter krigen, steg den katolske befolkning i erkebispedømmet fra 135.000 til 650.000 under McGuigans embetsperiode. Han støttet utenlandsk bistand til Europa for å stagge spredningen av kommunismen, og han fordømte arrestasjonen og rettssaken mot kardinal József Mindszenty i Ungarn.

Kardinal
James Charles McGuigan ble utnevnt til kardinalprest i konsistoriet den 18. februar 1946. Dette gjorde ham til den første engelsktalende kardinal i Canada.

McGuigan deltok i konklavene i 1958 og 1963. Som konsilfader deltok han i de tre første sesjonene i Det andre Vatikankonsil.

Pave Paul VI innvilget hans aldersbetingede fratreden den 30. mars 1971. 

Kardinal James Charles McGuigan døde den 6. april 1974 i Toronto og ble gravlagt i prestenes krypt ved St. Augustine's Seminary.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard (1829-1892) *1972
 Kardinal Casimiro Gennari (1839-1914) *1881
 Erkebiskop Pellegrino Francesco Stagni, O.S.M. (1859-1918) *1907
 Erkebiskop Henry Joseph O'Leary (1879-1938 *1913
 Kardinal James Charles McGuigan (1894-1974) *1930catholic-hierarchy.org mcguigan, lest 27. desember 2021
 Referanser 

 Eksterne lenker 
 Biografi på The Cardinals of the Holy Roman Church

Kategori:Canadiske kardinaler
Kategori:Canadiske katolske biskoper
Kategori:Deltakere på Andre Vatikankonsil
Kategori:Linjen Rebiba
Kategori:Personer fra Prince Edward Island